Source: https://www.riigiteataja.ee/akt/12988470
Timestamp: 2018-09-19 21:08:09+00:00

Document:
Alkoholiseaduse muutmise seadus – Riigi Teataja
RT I 2008, 30, 190
Vabariigi Presidendi 1. juuli 2008. a otsusega nr 317
Alkoholiseaduses (RT I 2002, 3, 7; 2008, 8, 58) tehakse järgmised muudatused:
« 1) etanooli sisaldavale ravimile ravimiseaduse tähenduses;»;
2) lõike 3 punkt 4 muudetakse ja sõnastatakse järgmiselt:
« 4) alkohoolsele joogile, mille toimetab Eestisse reisija koos endaga liikuvas pagasis mitteärilisel eesmärgil kasutamiseks;».
§ 2. Paragrahvi 4 lõiget 1 täiendatakse punktiga 6 järgmises sõnastuses:
« 6) olema alkoholi-, tubaka-, kütuse- ja elektriaktsiisi seaduses sätestatud juhtudel maksumärgistatud.»
§ 3. Paragrahvi 7 lõige 6 muudetakse ja sõnastatakse järgmiselt:
« (6) Puskariaparaadi omamine või valdamine on keelatud, vastava aparaadi leidmise korral tuleb sellest kohe teavitada asukohajärgset politseiprefektuuri. Puskariaparaati võib eksponeerida riigi- ja munitsipaalmuuseumis museaalina ning asukohajärgse politseiprefektuuri nõusolekul eramuuseumi kollektsioonis. Politseiprefektuuril on õigus nõusoleku andmisest keelduda, kui see tooks kaasa olulise ohu ebaseaduslikuks alkoholi käitlemiseks.»
§ 4. Paragrahvi 40 täiendatakse lõikega 11 järgmises sõnastuses:
« (11) Alkohoolse joogi jaemüük on lubatud käesoleva paragrahvi lõike 1 punktides 1 ja 7 osundatud müügikohtades alates kella 10.00 kuni 22.00. Piirangut ei kohaldata rahvusvaheliseks liikluseks avatud lennujaama tollikontrolli tsoonis ja rahvusvahelisi reise teostava vee- või õhusõiduki pardal.»
§ 5. Paragrahvi 42 lõike 1 punkt 2 tunnistatakse kehtetuks.
§ 6. Paragrahv 47 muudetakse ja sõnastatakse järgmiselt:
« § 47. Meetmed alaealisel alkohoolse joogi tarbimise keelu tagamiseks
(3) Käesoleva paragrahvi lõikes 2 sätestatud keelu järgimiseks võib alkohoolse joogi võõrandaja või üleandja nõuda vastuvõtjalt isikut tõendava dokumendi esitamist ja keelduda alkohoolse joogi üleandmisest eelnimetatud dokumendi esitamata jätmise korral.
(6) Kui alkohoolne jook on alaealise omandisse üle läinud pärandvara koosseisus, tagab tema seaduslik esindaja, et alkohoolne jook ei satuks alaealise otsesesse valdusesse.»
§ 7. Paragrahvi 50:
1) punkt 6 muudetakse ja sõnastatakse järgmiselt:
« 6) ettekirjutusega nõuda õiguserikkumise lõpetamist ning edasise õiguserikkumise ärahoidmiseks toimingute tegemist;»;
2) senine tekst loetakse lõikeks 1 ning paragrahvi täiendatakse lõikega 2 järgmises sõnastuses:
« (2) Käesoleva paragrahvi lõike 1 punktis 6 nimetatud ettekirjutuse täitmata jätmise korral võib rakendada sunnivahendit asendustäitmise ja sunniraha seaduses sätestatud korras. Sunniraha ülemmäär on 50 000 krooni.»
§ 8. Paragrahvi 53 lõige 3 muudetakse ja sõnastatakse järgmiselt:
« (3) Käesoleva seaduse § 73 lõike 2 punktides 1–4 nimetatud kohtuväline menetleja või kohus võib konfiskeerida käesolevas paragrahvis sätestatud väärteo toimepanemise vahetuks objektiks olnud aine ja eseme.»
§ 9. Paragrahvi 54 lõige 2 muudetakse ja sõnastatakse järgmiselt:
« (2) Käesoleva seaduse § 73 lõike 2 punktides 1–4 nimetatud kohtuväline menetleja või kohus võib konfiskeerida käesolevas paragrahvis sätestatud väärteo toimepanemise vahetuks objektiks olnud aine ja eseme.»
§ 10. Paragrahvi 55 lõige 3 muudetakse ja sõnastatakse järgmiselt:
« (3) Käesoleva seaduse § 73 lõike 2 punktides 1–4 nimetatud kohtuväline menetleja või kohus konfiskeerib käesolevas paragrahvis sätestatud väärteo toimepanemise vahetuks objektiks olnud eseme.»

References: § 2

§ 3

§ 4

§ 5

§ 6
 § 47

§ 7

§ 8
 § 73
 kohus 

§ 9
 § 73
 kohus 

§ 10
 § 73
 kohus